15.6.2013 Jurnalul Oficial al Uniunii Europene L 163/1 (Acte fără caracter legislativ) REGULAMENTE REGULAMENTUL (UE) NR. 543/2013 AL COMISIEI din 14 iunie 2013 privind transmiterea și publicarea datelor pe piețele energiei electrice și de modificare a anexei I la Regulamentul (CE) nr. 714/2009 al Parlamentului European şi al Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 714/2009 al Parla- mentului European și al Consiliului din 13 iulie 2009 privind condițiile de acces la rețea pentru schimburile transfrontaliere de energie clectrică și de abrogare a Regulamentului (CE) nr. 1228/2003 (!), în special articolul 18 alineatul (5), întrucât: (1) U) () JO JO Regulamentul (CE) nr. 714/2009, în special articolul 15, precum şi punctul 5 din Liniile directoare privind gestionarea și alocarea capacității de transfer disponibile a interconexiunilor dintre sistemele naționale, stabilite în anexa I la respectivul regulament, stabilesc cerința ca operatorii de sisteme de transport (OST) să publice date cu privire la disponibilitatea reţelelor, la capacitățile de interconectare transfrontalieră şi la generare, sarcină şi întreruperile din rețea. Articolul 4 alineatul (4) din Regulamentul (UE) nr. 1227/2011 al Parlamentului European și al Consiliului din 25 octombrie 2011 privind integritatea și trans- parența pieței angro de energie (?) recunoaşte faptul că publicarea unor informații privilegiate în conformitate cu Regulamentul (CE) nr. 714/2009 sau cu orice linii directoare adoptate în temeiul acestuia constituie o comunicare publică simultană, completă şi eficace. Disponibilitatea unor astfel de date este indispensabilă pentru ca participanții la piaţă să poată lua decizii eficiente în ceea ce priveşte producția, consumul şi comercializarea. O mai bună integrare a picței și dezvoltarea rapidă a surselor regenerabile de energie intermitente, precum cele eoliene și cele solare, necesită L 211, 14.8.2009, p. 15. L 326, 8.12.2011, p. 1. comunicarea unor informaţii complete, disponibile în timp util, de înaltă calitate şi uşor asimilabile referitoare la aspectele fundamentale ale cererii şi ofertei. Disponibilitatea în timp util a unor seturi complete de date privind aspectele fundamentale ar trebui să sporească, de asemenea, securitatea aprovizionării cu energie. Aceasta ar trebui să permită participanților la piață să echilibreze cu precizie cererea și oferta, reducând riscul producerii de întreruperi. Prin urmare, operatorii de sisteme de transport ar trebui să fie în măsură să își controleze mai eficient rețelele și să le exploateze în condiții mai previzibile și mai sigure. Măsurile actuale privind transparența nu îndeplinesc integral aceste criterii. În plus, informațiile de piață relevante sunt distribuite în mod inegal între participanții la piaţă, marii participanți consacrați având acces exclusiv la informații privind activele proprii, ceea ce îi pune într- o poziție dezavantajoasă pe noii participanți la piață sau pe participanții care nu au active proprii. Participanților la piață ar trebui să li se pună la dispoziție, în timp util, informații privind consumul preconizat. Aceste informații ar trebui să fie actualizate periodic și să fie oferite pentru diferite intervale de timp. Consumul efectiv, faţă de cel preconizat, ar trebui de asemenea pus la dispoziție la scurt timp după ce a avut loc. Indisponibilitatea planificată și neplanificată a unităților generatoare şi consumatoare de energie este una dintre cele mai importante informații relevante privind cererea şi oferta pentru participanții la piață. Trebuie ca partici- panților la piaţă și OST să li se furnizeze informații detaliate cu privire la locul unde, momentul când şi motivul pentru care unitățile nu sunt sau nu vor fi dispo- nibile pentru generare sau consum, precum şi momentul în care se preconizează că acestea vor redeveni operaționale. Acest lucru ar trebui să contribuie, de asemenea, la o mai bună realocare de către OST a rezer- velor, reducând astfel probabilitatea întreruperilor.